ডান|থাম্ব|কাজিমা সদরদপ্তর  হলো জাপানের অন্যতম প্রাচীন ও বৃহত্তম নির্মাণ কোম্পানি। ১৮৪০ সালে প্রতিষ্ঠিত কোম্পানিটির সদরদপ্তর টোকিওর মোতোআকাসাকা, মিনাতোয় অবস্থিত। কোম্পানিটি নিজের ডিআইবি-২০০ প্রস্তাবের জন্য পরিচিত। এই কোম্পানির শেয়ার জাপানের চারটি নেতৃত্বাধীন শেয়ারবাজারে বিনিময়ের করা হয় ও নিক্কেই ২২৫ নামক শেয়ারবাজার সূচকে তালিকাভুক্ত।  কাজিমার পরিষেবাগুলোর মধ্যে রয়েছে নকশা, প্রকৌশল, নির্মাণ ও আবাসন উন্নয়ন। কাজিমা উঁচু ভবন, রেলপথ, বিদ্যুৎকেন্দ্র, বাঁধ এবং সেতু নির্মাণ করে। এর সহায়ক সংস্থা এশিয়া, ওশেনিয়া, ইউরোপ ও উত্তর আমেরিকা জুড়ে অবস্থিত। ১৯৯০-এর দশকের শেষার্ধে নির্মাণ শিল্পের মন্দা কাজিমাকে পরিবেশগত খাতে বিশেষ করে বর্জ্য পরিশোধন, পানি শোধন, মাটি পুনর্বাসন ও পরিবেশগত পরামর্শে তার কার্যক্রম সম্প্রসারণ করতে প্ররোচিত করে।   ইতিহাস    ১৮৪০ – বর্তমান কোম্পানির প্রতিষ্ঠাতা ইওয়াকিচি কাজিমা এডোতে (বর্তমান টোকিও) ছুতার ব্যবসা শুরু করেন।  ১৮৬০ – কাজিমা পথপ্রদর্শক হিসেবে ইয়োকোহামায় প্রথম পশ্চিমা-শৈলীর ভবন (ই-ইচিবান কান) তৈরি শুরু করে।  ১৮৮০ – কাজিমা গুমি প্রতিষ্ঠা করে  ১৮৯৯ – কোরিয়া ও তাইওয়ানে রেলওয়ে নির্মাণ প্রকল্প শুরু হয়।  ১৯২৩ – বড় কান্টো ভূমিকম্প - কাজিমা পুনর্গঠনের কাজে অংশগ্রহণ করে।  ১৯৩০ – কোম্পানির অন্তর্ভুক্তি (স্টক ইস্যু, মূলধন ৩০ লাখ ইয়েন)।  ১৯৪৫ – কাজিমার সহায়তায় যুদ্ধোত্তর পুনর্গঠন শুরু হয়।  ১৯৪৯ – কাজিমা প্রযুক্তিগত গবেষণা ইনস্টিটিউট (জাপানে প্রথম নির্মাণ গবেষণা প্রতিষ্ঠান) প্রতিষ্ঠা করে।  ১৯৫০ – মরিসন–কুডসেনের সাথে অগ্রগামীদের প্রথম যৌথ উদ্যোগ।  ১৯৫৭ – জাপানের প্রথম পারমাণবিক চুল্লি (জাপান পারমাণবিক শক্তি গবেষণা ইনস্টিটিউটের টোকাই জেআরআর-১ চুল্লি) সম্পূর্ণ করে।  ১৯৫৯ - তৌকাইদৌ শিনকানসেনের নির্মাণ শুরু হয়।  ১৯৬১ – কোম্পানিটি টোকিও ও ওসাকা স্টক এক্সচেঞ্জে তালিকাভুক্ত হয়।  ১৯৬৩ – নির্মাণে বিশ্বের ১ নং হয় (মোট চুক্তি মূল্যের দিক থেকে)।  ১৯৬৪ টোকিও অলিম্পিক গেমসের জন্য পরিকাঠামো তৈরি করে।  ১৯৬৪ – লস অ্যাঞ্জেলেস, ক্যালিফোর্নিয়া, মার্কিন যুক্তরাষ্ট্রে কাজিমা ইন্টারন্যাশনাল ইনকর্পোরেটেড (কেআইআই) প্রতিষ্ঠা।  ১৯৬৮ – জাপানের প্রথম উঁচু ভবন কাসুমিগাসেকি ভবন সম্পন্ন হয়।  ১৯৭৫ – ওয়াসকিতা কারয়ার সাথে যৌথ উদ্যোগে পিটি ওয়াসকিতা কাজিমা প্রতিষ্ঠা হয়।  ১৯৮৭ – নেদারল্যান্ডসে কাজিমা ইউরোপ বিভি (কেই) প্রতিষ্ঠা।  ১৯৮৮ – সিঙ্গাপুরে কাজিমা ওভারসিজ এশিয়া পিটিই লিমিটেড (কেওএ) প্রতিষ্ঠা।  বিশ্বের দীর্ঘতম সুড়ঙ্গ সেইকন সুড়ঙ্গ সম্পন্ন হয়।  ১৯৯৪ – কানসাই আন্তর্জাতিক বিমানবন্দর নির্মাণ সম্পন্ন হয়।  ১৯৯৮ – আকাশি কাইকিও সেতু সম্পূর্ণ হয়  ওয়াসকিতা কারয়ার সমস্ত শেয়ার ওয়াসকিতা কাজিমা কিনে নেয়, ফলে কাজিমা কোম্পানির সংখ্যাগরিষ্ঠ শেয়ারহোল্ডার হয়। এরপর কোম্পানির নাম পরিবর্তন করে কাজিমা ইন্দোনেশিয়া রাখা হয়।  ২০০১ – সুয়েজ খাল সেতু সম্পন্ন হয়।  ২০০২ – ডিলিংহাম কনস্ট্রাকশন থেকে হাওয়াইয়ান ড্রেজিং অধিগ্রহণ করা হয়।  ২০০৩ – কাজিমা (সাংহাই) কনস্ট্রাকশন কোং লিমিটেডের প্রতিষ্ঠা।  ২০১০ – সিঙ্গাপুরে রিসোর্ট ওয়ার্ল্ড সেন্টোসার নির্মাণ সম্পন্ন হয়।  ২০১১ – কোম্পানিটি দুবাই মেট্রোর (পর্যায় ১ ও ২) নির্মাণ সম্পন্ন করে।   ধ্বংসকারী প্রযুক্তি  কাজিমা কর্পোরেশন ভবন ধ্বংস করার একটি কৌশল তৈরি করেছে যাতে হাইড্রোলিক জ্যাক ব্যবহার করে একটি ভবনের এক তলা ভেঙে ফেলা হয়। এই পদ্ধতিটি নিরাপদ ও আরও দক্ষ পুনর্ব্যবহারযোগ্য প্রক্রিয়ার জন্য সুযোগ দেয়। ২০০৮ সালের বসন্তে, কাজিমা কর্পোরেশন একটি ১৭-তলা ও ২০-তলা ভবন ভেঙে ফেলার জন্য এই কৌশলটি ব্যবহার করে, এই প্রক্রিয়ায় ৯৯% ইস্পাত ও কংক্রিট এবং ৯২% অভ্যন্তরীণ উপকরণ পুনর্ব্যবহার করে।   চলচ্চিত্রে সমর্থন  কাজিমা দ্বারা নির্মিত কাসুমিগাসেকি ভবন হলো চোকোসো নো আকেবোনো চলচ্চিত্রের প্রধান বিষয়, যা কাজিমা দ্বারা সমর্থিত ছিল।Schilling, Mark.   কেলেঙ্কারি  ২ মার্চ, ২০১৮-এ কাজিমার একটি বিভাগের প্রধানকে টোকিও জেলা সরকারি অভিযোক্তা দপ্তরের একটি তদন্তকারী দল দ্বারা চুও শিনকানসেন ম্যাগলেভ লাইনের নিলামের ক্ষেত্রে ব্যক্তিগত একচেটিয়াকরণ ও ন্যায্য বাণিজ্য রক্ষণাবেক্ষণ নিষিদ্ধ করার আইন লঙ্ঘন করার সন্দেহে গ্রেপ্তার করা হয়। ২৩ মার্চে ন্যায্য বাণিজ্য কমিশন বিভাগীয় প্রধান ও কাজিমা কর্পোরেশন উভয়ের বিরুদ্ধে একটি ফৌজদারি অভিযোগ জারি করে।   তথ্যসূত্র    বহিঃসংযোগ    প্রাতিষ্ঠানিক সাইট   ইংরেজি সাইট   বিষয়শ্রেণী:জাপানি মার্কা বিষয়শ্রেণী:টোকিও স্টক এক্সচেঞ্জে তালিকাভুক্ত কোম্পানি বিষয়শ্রেণী:জাপানি ভাষার লেখা থাকা নিবন্ধ বিষয়শ্রেণী:১৮৪০-এ প্রতিষ্ঠিত জাপানি কোম্পানি